# TÁJÉKOZTATÓ

**a4 hetes, 5 hetes és 14 hetes üzemi gyakorlat teljesítésének követelményeiről**

A SZIE ÉTK hallgatóinak kötelező, élelmiszermérnök, BSc nappali szakon 14 hetes, levelező szakon 5 hetes, biomérnök, BSc nappali szakon 4 hetes, élelmiszermérnök MSc és élelmiszerbiztonsági és minőségi MSc szakon 4 hetes üzemi gyakorlatának előkészítése a tavaszi félév során történik. A gyakorlatot 2017. június 26 és október 13 közötti időben kell teljesíteni. A pontos tájékoztatás érdekében, célszerűnek látjuk áttekinteni a gyakorlatok elfogadásához és kredittel történő elismeréséhez szükséges, beadandó és szóban is ismertetett üzemi feladat legfontosabb ismérveit, melynek benyújtási határideje előreláthatólag: 2017. október 16.

A hallgató gyakorlata akkor tekinthető elfogadottnak, ha:

* érvényes szerződése van az egyetem és az adott gyakorlati hely között,
* egyben, megszakítások nélkül töltötte le a gyakorlati időt,
* leadta a gyakorlati helytől kapott igazolást,
* leadta a gyakorlatról készített írásos beszámolót
* azt a szaktanszék elfogadta, és megfelelt a szóbeli beszámolón.

Azon hallgatóinknak (levelező tagozatos hallgatókra - kivételes esetekben nappali tagozatos hallgatókra is - vonatkozik), akik több mint 3 hónapot élelmiszeripari vagy ahhoz szorosan kapcsolódó üzemben dolgoztak főállásban, a szakmai gyakorlat a munkaviszonyuk és beosztásuk alapján, a szakirányfelelős ajánlásával kiváltható a szakmai gyakorlat. A munkatapasztalat szakmai gyakorlatként történő elfogadása minden esetben egyedi elbírálás kérdése, és egy kérelem kitöltésével kérvényezhető, mely a tájékozató 1. számú mellékletében található. A kérelmet munkaköri leírással és munkáltatói igazolással együtt kell a szakirányfelelős aláírásával a Gyakorlati Oktatási Bizottság elnökéhez eljuttatni elbírálásra.

Azon hallgatóknak is szükséges igazolást leadni a gyakorlati/munkahelytől akik a fenti kérelmet beadták, és pozitív elbírálásban részesültek. Szintén szükséges írásbeli beszámoló leadása, és szóbeli beszámolón való részvétel is a tárgy elfogadásához.

**A gyakorlat letöltését igazoló dokumentum (lásd a tájékoztató 2. számú melléklete):**

***A gyakorlat helyszínén a gyakorlatvezető által készített igazolás, amely tartalmazza:***

* a gyakorlati hely (vállalat, intézmény, stb.) nevét, telephelyét, a gyakorlat időtartamát,
* a gyakorlatvezető(k) nevét, beosztását,
* a gyakorlati feladatok rövid, 1-2 soros leírását,
* rövid értékelés a hallgató részvételéről, szakmai-emberi hozzáállásáról. (Az értékelés zárt borítékban is csatolható a dokumentumok mellé.)
* a gyakorlat utolsó napjának dátumát
* cégszerű aláírást (cég pecsétje és gyakorlati helyen kijelölt felelős személy aláírása).

***Írásbeli beszámoló:***

**15-25 oldal terjedelmű beszámoló, nyomtatottan és elektronikusan e-mailben vagy CD is kérjük leadni (tanszéki felelős személy dönti el)**.

A beszámolóban a hallgató áttekintést ad tevékenységéről és annak eredményeiről. A feladat kiadásakor, közösen a gyakorlatot biztosító vállalattal, olyan tevékenységi kört és feladatot kell meghatározni, amelyben a **technológiai szempontok elemzése** mellett annak **technikai** (műszaki, gépészeti műveleti) valamint **gazdaságtani, üzemszervezési** vetületei is vizsgálandók.

**Formai követelmények:**

A beszámoló tartalmazzon fedlapot, rajta név, NEPTUN kód, hol és mikor töltötte a gyakorlatát, tartalmazzon tartalomjegyzéket és oldalszámozást. Tartalmazhat képeket, ábrákat, táblázatokat a szemléletesebb bemutatás érdekében, de fénykép készítésénél kérjen a cégtől engedélyt azok közlésére.

**Tartalmi követelmények:**

A bevezetőben mutassa be röviden a foglalkoztató gyakorlati helyet. Adjon áttekintést röviden a feladatairól.

Ezután részletesen mutasson be egy technológiai folyamatot, lehetőleg folyamatábrával és annak részletes leírásával. Lehetőség szerint a technológiai folyamathoz kapcsolódjon a műveleti/gépészeti rész és a gazdaságtani rész bemutatása is.

Néhány technológiai és műveleti vonatkozású válaszható témakör (természetesen, mindez bővíthető):

* Gyártástechnológia lépései és paraméterei (aprítás, keverés, fermentálás, töltés, csomagolás, hőkezelés, hűtés stb.) Az alkalmazott gépek és berendezések, azok működési elve műveleti vonatkozásai, kapacitásvizsgálat
* Gyártási folyamatok jellemzése, műveleti idők meghatározása, szűkkeresztmetszet meghatározása.
* Üzemtelepítés, feltételrendszerének és jogszabályi hátterének bemutatása
* Anyag- és áruforgalmi csatornák bemutatása, jellemzése
* Minőségbiztosítási rendszer elemzése, gyártásközi minőség-ellenőrzés
* Mérőrendszerek kialakítása, technológiai folyamatok automatizálásának vizsgálata
* Csomagolás és termékfejlesztés
* Élelmiszerjogi vonatkozások elemzése és bemutatása

Néhány gazdasági vonatkozású válaszható témakör (természetesen mindez bővíthető):

* Egy kiválasztott gyártóvonal elemzése, kapacitás-értékek, kapacitásszinkron, állásidők (gyakoriság, okok, időtartam), termelékenységi mutatók
* Egy termékcsoport versenyképességének elemzése
	+ 1. -a termékcsoport egységára a versenytársakhoz és a helyettesítő termékekhez képes a kiskereskedelemben
		2. -a termékcsoport beltartalmi jellemzői a helyettesítő termékekhez képest
		3. -ár-érték arány a kiskereskedelemben
			- Egy innováció történetének feldolgozása a vállalatnál
		4. Mi volt a kiinduló helyzet?
		5. Mi történt, mi volt az innováció lényege?
		6. Milyen eredménnyel járt a fejlesztés?
			- Emberi –erőforrás gazdálkodás a vállalatnál
			- Energiagazdálkodás, energia-megtakarítási lehetőségek és azok költség-haszon elemzése
			- A karbantartási rendszer szervezése a gyártóvonalon
			- Anyagmozgatás, raktárgazdálkodás szervezése, stb

**A szóbeli beszámoló**

A szóbeli beszámolón, a hallgató a vizsgáztató/k és lehetőség szerint az üzemi konzulens jelenlétében power-point formátumban készített prezentáció keretei közt ad számot a megszerzett tudásról, és válaszol a felmerült kérdésekre.

* A szóbeli beszámoló időtartama maximum 10 perc, a szükséges számú dia (10-15) bemutatásával. A prezentáció térjen ki a kapott üzemi feladatra, a megoldás módszerére és eredményeire a fent említett 3 témakört érintve.
* A szóbeli beszámoló időpontját a szaktanszék határozza meg. A beszámoló nyilvános. Ha hallgatót fogadó vállalat, intézmény, stb, a feladatot és az arról készült beszámolót „bizalmas”-nak minősíti, azon a hallgatón, az üzemi konzulensen és a tanszék illetékesén kívül más nem vehet részt.

**Mind az írásbeli, mind a szóbeli beszámolók értékeléséről vizsgajegyzőkönyv készül.**

A fentebb felsorolt feltételek teljesülése, valamint az összes szükséges dokumentum csatolása után a gyakorlat teljesítését az adott tanszék illetékes gyakorlati felelőse igazolja a Neptunban.

Budapest, 2017. június 26.

 Dr. Friedrich László

 Gyakorlati Oktatási Bizottság elnöke

1. **számú melléklet**

**KÉRELEM**

a szakmai gyakorlat munkatapasztalattal történő kiváltására

Alulírott [HALLGATÓ NEVE] ([NEPTUN KÓD]) a Szent István Egyetem Élelmiszertudományi Kar [SZAK NEVE] szakos [TAGOZAT] tagozatos hallgatója nyilatkozom, hogy az alább feltüntetett szervezetnél és munkakörben/feladatkörben 14 hetet meghalaladó időtartamban olyan gyakorlati feladatokat látok/láttam el, amely jellege alapján alkalmas lehet a szakmai gyakorlat kiváltására.

A foglalkoztató szervezet neve:

Címe:

Telefon száma:

E-mail címe:

Mukaviszony kezdete: [ÉV/HÓ/NAP]. Vége (ha már nem ott dolgozik): [ÉV/HÓ/NAP].

Munkakör/feladatkör megnevezése:

Indoklás:

A munkáltatói igazolást és a munkaköri leírást/feladatkört a kérelemhez csatoltam.

A 14 hetes összefüggő szakmai gyakorlat követelményeinek munkatapasztalattal történő kiváltását a fentiek alapján kérelmezem.

[DÁTUM]

[HALLGATÓ ALÁÍRÁSA]

Mellékletek:

* munkáltatói igazolás
* munkaköri leírás másolata/munkáltató által hitelesített feladatkör

----------------------------------------------------------------------------------------------------------------------------------------------------

*Szakirány felelős tölti ki!*

*A kérelemben foglaltak és a csatolt dokumentumok alapján a szakmai gyakorlat munkatapasztalattal történő kiváltását javasolom/nem javasolom.*

*Budapest, ………………………………………………*

*……………………………………………………………*

 *szakirány felelős aláírása*

----------------------------------------------------------------------------------------------------------------------------------------------------

*Gyakorlati Oktatási Bizottság tölti ki!*

*A szakmai gyakorlat munkatapasztalattal történő kiváltását engedélyezem/nem engedélyezem.*

*Budapest, ………………………………………………*

*……………………………………………………………*

 *GYOB elnöke*

**2. számú melléklet**

**Igazolás és értékelés**

**Szakmai gyakorlat teljesítéséről**

**A hallgató adatai:**

Név : Neptun kód :

E-mail :

Tagozat : nappali / levelező [[1]](#footnote-1)1

Szak: Szakirány:

**A foglalkoztató adatai:**

Név / Cégnév:

Cím:

A szakmai gyakorlat/munkaviszony\* időpontja:

A hallgató feladatainak irányítója:

A hallgató feladatai/feladatköre a gyakorlati idő/munkaviszony\* alatt:

A hallgató munkájának rövid értékelése:

Hiányosságok, hibák, egyéb észrevételek:

A szakmai gyakorlat elfogadását javaslom / nem javaslom [[2]](#footnote-2)1.

Hely, dátum ……………………………………..…..

 *(munkahelyi vezető aláírása)*

*)*

1. 1 Kérjük a megfelelőt aláhúzni [↑](#footnote-ref-1)
2. \*Levelező hallgatók esetében, ha a hallgató olyan cégnél volt illetve van alkalmazásban, amely tevékenysége szakmailag kapcsolódik az adott szaktechnológiához [↑](#footnote-ref-2)